CELEX: 32014R0634
Language: sl
Date: 2014-06-13
Title: Uredba Komisije (EU) št. 634/2014 z dne 13. junija 2014 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Pojasnila 21 Odbora za pojasnjevanje mednarodnih standardov računovodskega poročanja  Besedilo velja za EGP

14.6.2014   
            
            
               SL
            
            
               Uradni list Evropske unije
            
            
               L 175/9
            
         UREDBA KOMISIJE (EU) št. 634/2014
   z dne 13. junija 2014
   o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Pojasnila 21 Odbora za pojasnjevanje mednarodnih standardov računovodskega poročanja
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) ter zlasti člena 3(1) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali 15. oktobra 2008.
            
         
               (2)
            
            
               Dne 20. maja 2013 je Upravni odbor za mednarodne računovodske standarde izdal Pojasnilo 21 Dajatve Odbora za pojasnjevanje mednarodnih standardov računovodskega poročanja (OPMSRP).
            
         
               (3)
            
            
               Pri uporabi mednarodnega računovodskega standarda 37 Rezervacije, pogojne obveznosti in pogojna sredstva so se razvile različne prakse glede tega, kdaj podjetje pripozna obveznost za plačilo dajatve.
            
         
               (4)
            
            
               Cilj Pojasnila OPMSRP 21 je dati napotke za ustrezno računovodsko obravnavanje dajatev, ki spadajo na področje uporabe mednarodnega računovodskega standarda 37, da bi se izboljšala primerljivost računovodskih izkazov za uporabnike.
            
         
               (5)
            
            
               Posvetovanje s skupino tehničnih strokovnjakov Evropske svetovalne skupine za računovodsko poročanje potrjuje, da Pojasnilo OPMSRP 21 izpolnjuje tehnična merila za sprejetje, določena v členu 3(2) Uredbe (ES) št. 1606/2002.
            
         
               (6)
            
            
               Uredbo (ES) št. 1126/2008 bi bilo zato treba ustrezno spremeniti.
            
         
               (7)
            
            
               Ukrepi, predvideni s to uredbo, so skladni z mnenjem Računovodskega regulativnega odbora –
            
         SPREJELA NASLEDNJO UREDBO:
   Člen 1
   V Prilogo k Uredbi (ES) št. 1126/2008 se vstavi Pojasnilo OPMSRP 21 Dajatve, kakor je navedeno v Prilogi k tej uredbi.
   Člen 2
   Posamezno podjetje začne Pojasnilo OPMSRP 21 Dajatve uporabljati najpozneje z začetkom prvega poslovnega leta, ki se začne 17. junija 2014 ali po tem datumu.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. junija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 243, 11.9.2002, str. 1.
   
      (2)  Uredba Komisije (ES) št. 1126/2008 z dne 3. novembra 2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta (UL L 320, 29.11.2008, str. 1).
   
      PRILOGA
      MADNARODNI RAČUNOVODSKI STANDARDI
      
         OPMSRP 21   Pojasnilo OPMSRP 21 Dajatve
         
          (1)
      
      SKLICEVANJE
      
                  —
               
               
                  MRS 1
               
               
                  Predstavljanje računovodskih izkazov
               
            
                  —
               
               
                  MRS 8
               
               
                  Računovodske usmeritve, spremembe računovodskih ocen in napake
               
            
                  —
               
               
                  MRS 12
               
               
                  Davek iz dobička
               
            
                  —
               
               
                  MRS 20
               
               
                  Obračunavanje državnih podpor in razkrivanje državne pomoči
               
            
                  —
               
               
                  MRS 24
               
               
                  Razkrivanje povezanih strank
               
            
                  —
               
               
                  MRS 34
               
               
                  Medletno računovodsko poročanje
               
            
                  —
               
               
                  MRS 37
               
               
                  Rezervacije, pogojne obveznosti in pogojna sredstva
               
            
                  —
               
               
                  OPMSRP 6
               
               
                  Obveznosti iz udeležbe na specifičnem trgu — odpadna električna in elektronska oprema
               
            OZADJE
      
               
                  1.
               
               
                  Vlada lahko naloži podjetju plačevanje dajatve. Odbor za pojasnjevanje mednarodnih standardov računovodskega poročanja (MSRP) je prejel zahtevke za napotke glede obračunavanja dajatev v računovodskih izkazih podjetja, ki plačuje dajatev. Vprašanje je, kdaj pripoznati obveznost za plačilo dajatve, ki se obračuna v skladu z MRS 37 Rezervacije, pogojne obveznosti in pogojna sredstva.
               
            PODROČJE UPORABE
      
               
                  2.
               
               
                  To pojasnilo obravnava obračunavanje obveznosti plačila dajatve, če ta obveznost spada na področje uporabe MRS 37. Prav tako obravnava obračunavanje obveznosti plačila dajatve, katere čas in znesek sta določena.
               
            
               
                  3.
               
               
                  To pojasnilo ne obravnava obračunavanja stroškov, ki nastanejo ob pripoznavanju obveznosti plačila dajatve. Podjetja bi morala pri odločanju, ali pripoznanje obveznosti plačila dajatve povzroči sredstva ali odhodek, uporabljati druge standarde.
               
            
               
                  4.
               
               
                  Za namene tega pojasnila je dajatev odtok sredstev, ki omogočajo gospodarske koristi, ki jo države naložijo podjetjem v skladu z zakonodajo (tj. zakoni in/ali predpisi), razen:
                  
                              (a)
                           
                           
                              tistih odtokov sredstev, ki spadajo na področje uporabe drugih standardov (kot so davki iz dobička, ki spadajo na področje uporabe MRS 12 Davek iz dobička); in
                           
                        
                              (b)
                           
                           
                              glob ali drugih kazni, ki se naložijo zaradi kršitve zakonodaje.
                           
                        „Vlada“ se nanaša na vlado, vladne agencije in podobne organe na lokalni, državni ali mednarodni ravni.
               
            
               
                  5.
               
               
                  Plačilo, ki ga izvede podjetje za pridobitev sredstva ali za opravljanje storitev na podlagi pogodbenega sporazuma z vlado, ne ustreza opredelitvi dajatve.
               
            
               
                  6.
               
               
                  Podjetje ni dolžno uporabljati tega pojasnila za obveznosti, ki izhajajo iz sistemov trgovanja z emisijami.
               
            VPRAŠANJA
      
               
                  7.
               
               
                  Za pojasnitev obračunavanja obveznosti plačila dajatev to pojasnilo obravnava naslednja vprašanja:
                  
                              (a)
                           
                           
                              Kaj je obvezujoči dogodek, ki povzroči pripoznanje obveznosti plačila dajatve?
                           
                        
                              (b)
                           
                           
                              Ali gospodarska prisila, da je treba še naprej poslovati v prihodnjem obdobju, ustvari posredno obvezo plačila dajatve, ki bo sprožena s poslovanjem v tem prihodnjem obdobju?
                           
                        
                              (c)
                           
                           
                              Ali predpostavka o delujočem podjetju pomeni, da ima podjetje sedanjo obvezo plačati dajatev, ki bo sprožena s poslovanjem v prihodnjem obdobju?
                           
                        
                              (d)
                           
                           
                              Ali pripoznavanje obveznosti plačila dajatve nastane v določenem trenutku ali se lahko v nekaterih okoliščinah pojavi postopoma?
                           
                        
                              (e)
                           
                           
                              Kaj je obvezujoči dogodek, ki povzroči pripoznanje obveznosti plačila dajatve, ki je sprožena, če je dosežen najnižji prag?
                           
                        
                              (f)
                           
                           
                              Ali so načela pripoznavanja obveznosti plačila dajatev enaka v letnih računovodskih izkazih in v medletnem računovodskem poročilu?
                           
                        
            SPLOŠNO MNENJE
      
               
                  8.
               
               
                  Obvezujoči dogodek, ki povzroči obveznost plačila dajatve, je dejavnost, ki sproži plačilo dajatve, kot je opredeljena z zakonodajo. Na primer, če je dejavnost, ki sproži plačilo dajatve, ustvarjanje prihodkov v tekočem obdobju in izračun te dajatve temelji na prihodkih, ki so bili ustvarjeni v prejšnjem obdobju, je obvezujoči dogodek za to dajatev ustvarjanje prihodkov v tekočem obdobju. Ustvarjanje prihodkov v prejšnjem obdobju je potrebno, vendar ne zadostno, da se ustvari sedanja obveza.
               
            
               
                  9.
               
               
                  Podjetje nima posredne obveze plačati dajatve, ki se sproži s poslovanjem v prihodnjem obdobju, če mora zaradi gospodarskih razlogov nadaljevati poslovanje v navedenem prihodnjem obdobju.
               
            
               
                  10.
               
               
                  Priprava računovodskih izkazov pod predpostavko o delujočem podjetju ne pomeni, da ima podjetje sedanjo obvezo plačati dajatev, ki bo sprožena s poslovanjem v prihodnjem obdobju.
               
            
               
                  11.
               
               
                  Obveznost plačila dajatve se pripozna postopoma, če obvezujoči dogodek nastopi v določenem časovnem obdobju (tj. če se dejavnost, ki sproži plačilo dajatve, kot to določa zakonodaja, zgodi v določenem časovnem obdobju). Na primer, če je obvezujoči dogodek ustvarjanje prihodkov v določenem časovnem obdobju, se ustrezna obveznost pripozna, ko podjetje ustvari ta prihodek.
               
            
               
                  12.
               
               
                  Če se obveza plačila dajatve sproži, ko je dosežen najnižji prag, se mora obveznost, ki izhaja iz te obveze, obračunati v skladu z načeli iz 8.–14. člena tega pojasnila (zlasti 8. in 11. člena). Na primer, če je obvezujoči dogodek doseganje najnižjega praga dejavnosti (kot so najnižji znesek ustvarjenih prihodkov ali prodaje ali proizvedenih outputov), se ustrezna obveznost pripozna, ko je dosežen ta najnižji prag dejavnosti.
               
            
               
                  13.
               
               
                  Podjetje mora uporabljati ista načela za pripoznavanje v medletnem računovodskem poročilu kot jih uporablja v letnih računovodskih izkazih. Posledično se v medletnem računovodskem poročilu obveznost plačila dajatev:
                  
                              (a)
                           
                           
                              ne pripozna, če ni nobene sedanje obveze plačati dajatev na koncu medletnega obdobja poročanja; in
                           
                        
                              (b)
                           
                           
                              pripozna, če sedanja obveza plačati dajatev obstaja na koncu medletnega obdobja poročanja.
                           
                        
            
               
                  14.
               
               
                  Podjetje mora pripoznati sredstvo, če je vnaprej plačalo dajatev, vendar še nima sedanje obveze plačati navedene dajatve.
               
            
         (1)  „Razmnoževanje je dovoljeno znotraj Evropskega gospodarskega prostora. Vse obstoječe pravice so pridržane zunaj EGP, z izjemo pravice do razmnoževanja za osebno ali drugo pošteno uporabo. Dodatne informacije so na voljo na spletni strani UOMRS: www.iasb.org“.
      
      
         Priloga A
         
            Datum uveljavitve in prehod
         
         
            Ta priloga je sestavni del pojasnila in ima enako veljavo kot drugi deli pojasnila.
         
         
                     A1
                  
                  
                     Podjetje uporablja to pojasnilo za letna obračunska obdobja, ki se začnejo 1. januarja 2014 ali pozneje. Njegova uporaba pred tem datumom je dovoljena. Če podjetje uporablja to pojasnilo za zgodnejše obdobje, mora to razkriti.
                  
               
                     A2
                  
                  
                     Spremembe računovodskih usmeritev, ki izhajajo iz začetne uporabe tega pojasnila se obračunajo za nazaj v skladu z MRS 8 Računovodske usmeritve, spremembe računovodskih ocen in napake.